Case ID: 1005122
Sentence 0: İŞİN HALLARİ: İbtidai istintaq orqanı tərəfindən Məhkum ittiham olunmuşdur, ona görə ki, o, 25.05.2018-ci il tarixdə saat 08:30 radələrində Bakı şəhəri, Səbail rayonu, Badamdar qəsəbəsi, 3-cü massivdə olan 53 №-li evin qarşısında ictimai qaydanı kobud surətdə pozub, cəmiyyətə acıqca hörmətsizlik ifadə edərək orada olan vətəndaşların gözü qarşısında əsaslı səbəb olmadan həmin ünvanda yaşayan Zərərçəkmiş şəxs ilə mübahisə yaradıb onu və ailə üzvlərini nəlayiq söyüşlərlə söyüb təhqir etmiş, öz hərəkətlərini davam etdirərək vətəndaşlar üzərində zor tətbiq olunması ilə müşayət olunan qərəzli hərəkətlər edərək, silah qismində istifadə etdiyi əlində olan vintaçanla Zərərçəkmiş şəxs üzərinə hücum edib həmin vintaçanın dəstəyi ilə qəsdən vurub, sonuncuya sağ saidin yuxarı və aşağı l\3-nin ön-iç səthinin qançırları və sol saidin orta-aşağı 1/3-nin ön-iç səthinin sıyrıqları kimi sağlamlığa zərər vurmayan xəsarətlər olduqları üçün dərəcəsi təyin edilməyən bədən xəsarəti yetirməklə qərəzli xuliqanlıq etmişdir.